b'\n_START_ARTICLE_\nPer\xc3\xb2 no parlem d\'ells, mira\'ls i passa\n_START_PARAGRAPH_\n"Per\xc3\xb2 no parlem d\'ells, mira\'ls i passa" ("Non ragioniam di lor, ma guarda e passa"), \xc3\xa9s un fam\xc3\xb3s vers de la Divina Com\xc3\xa8dia de Dante (Cant III de l\'Infern, v. 51), que en itali\xc3\xa0 s\'ha convertit en una expressi\xc3\xb3 idiom\xc3\xa0tica \xc2\xa0comuna, tot i que amb moltes variacions; \xc2\xa0si b\xc3\xa9 el sentit \xc3\xa9s el mateix, el text \xc3\xa9s distorsionat o canviat \xc2\xa0(no et preocupis per ells, per\xc3\xb2 mira i passa). L\'alteraci\xc3\xb3 popular del vers de Dante s\'utilitza proverbialment per indicar que no hem de preocupar-nos per les cal\xc3\xbamnies o les intencions malignes dels altres, o almenys per les baixeses de la vida._NEWLINE_En el cant tercer, Virgili descriu els indecisos, covards("ignavi": atribuci\xc3\xb3, en realitat, mai utilitzada per Dante, per\xc3\xb2 nascuda dins de la cr\xc3\xadtica), que s\xc3\xb3n els que "que sense honor ni inf\xc3\xa0mia varen viure" (Cant III de l\'Infern, v.36)._NEWLINE_\xc2\xabAl m\xc3\xb3n no van deixar ni nom ni fama:_NEWLINE_la just\xc3\xadcia els menysprea, i la pietat;_NEWLINE_per\xc3\xb2 no parlem d\'ells, mira\'ls i passa.\xc2\xbb_NEWLINE_(vv. 49-51)_NEWLINE_Dante, de fet, t\xc3\xa9 una mala opini\xc3\xb3 d\'aquells que, per cobardia, en la seva vida mai no es van alinear o comprometre (els indecisos) per alguna causa (c\xc3\xadvica, social o pol\xc3\xadtica), a difer\xc3\xa8ncia d\'ell, el dest\xc3\xad del qual (nom\xc3\xa9s pensant en la condici\xc3\xb3 d\'exiliat), fou marcat per haver tingut determinades idees pol\xc3\xadtiques._NEWLINE_Situa aquests pecadors en el Preinfern, una situaci\xc3\xb3 que permet que els condemnats de l\'Infern es puguin sentir superiors a ells. Els pecadors \xc2\xa0almenys, han escollit un cam\xc3\xad, han pres una posici\xc3\xb3, encara que equivocada i que els porti a la de la perdici\xc3\xb3. Per aquest motiu el poeta fa pronunciar a Virgili la frase de menyspreu (par\xc3\xa0frasi): \xc2\xa0"d\'ells, que no han deixat cap rastre en el m\xc3\xb3n dels vius, no val la pena ni parlar-ne"._NEWLINE_El poema en segueix un de "Il Tesoretto" de Brunetto Latini, mestre de Dante que ser\xc3\xa0 \xc2\xa0protagonista del Cant XV de l\'Infern:_NEWLINE_\xc2\xabPerqu\xc3\xa8 molts desconeguts_NEWLINE_trobar\xc3\xa0s entre la gent_NEWLINE_que tenen m\xc3\xa9s cura_NEWLINE_de sentir una cosa lletja (obscena, imp\xc3\xbadica)_NEWLINE_que una cosa de valor_NEWLINE_passa de llarg i no callis\xc2\xbb_NEWLINE_En el llenguatge com\xc3\xba, aquesta expressi\xc3\xb3 s\'utilitza en un to de recriminaci\xc3\xb3, contra aquelles persones per les quals ni tan sols val la pena perdre paraules de condemna: nom\xc3\xa9s cal apartar-se\'n, discrepant \xc2\xa0en silenci.'